1990R1014 — FI — 10.10.1998 — 008.001

Tämä asiakirja on ainoastaan dokumentointitarkoituksiin. Toimielimet eivät vastaa sen sisällöstä.

Muutettu:

▼B

KOMISSION ASETUS (ETY) N:o 1014/90,

annettu 24 päivänä huhtikuuta 1990,

tislattujen alkoholijuomien määritelmää, kuvausta ja esittelyä koskevista yksityiskohtaisista täytäntöönpanosäännöistä

EUROOPAN YHTEISÖJEN KOMISSIO, joka ottaa huomioon Euroopan talousyhteisön perustamissopimuksen, ottaa huomioon tislattujen alkoholijuomien määritelmää, kuvausta ja esittelyä koskevista yleisistä säännöistä 29 päivänä toukokuuta 1989 annetun neuvoston asetuksen (ETY) N:o 1576/89 ( 1 ) ja erityisesti sen 1 artiklan 4 kohdan f alakohdan 1 alakohdan a alakohdan, mainitun kohdan g alakohdan, mainitun kohdan i alakohdan 1 alakohdan d alakohdan, mainitun kohdan i alakohdan 2 alakohdan, mainitun kohdan i alakohdan 1 alakohdan, mainitun kohdan i alakohdan 1 alakohdan b alakohdan ja mainitun kohdan r alakohdan 1 alakohdan, sekä katsoo, että sekä katsoo, että on annettava yksityiskohtaiset säännökset asetuksen (ETY) N:o 1576/89 täytäntöönpanosta, sanotun asetuksen sekä sitä täydentävien sääntöjen periaatteiden selkiinnyttämiseksi tarpeellisella tavalla, näissä selvennyksissä ja lisäsäännöissä on syytä ensi sijassa ottaa huomioon ne perusteet, joiden mukaisesti itse asetus (ETY) N:o 1576/89 annettiin; tämän lisäksi on aiheellista käyttää perusteena yhteisön eri alueiden perinteitä ja tapoja ainakin siinä määrin kuin nämä ovat yhteismarkkinoille soveltuvia; lisäksi perusteena olisi oltava kaikkien mahdollista sekaannusta aiheuttavien seikkojen välttäminen merkinnässä annetuissa tiedoissa sekä sen takaaminen, että kuluttajalle annetaan merkinnöissä mahdollisimman täydelliset ja selkeät tiedot, tällä asetuksella ei kuitenkaan rajoiteta tislattuihin alkoholijuomiin liittyvistä siirtymätoimenpiteistä 14 päivänä joulukuuta 1989 annetun neuvoston asetuksen (ETY) N:o 3773/89 ( 2 ) siirtymäsäännösten soveltamista, ja tässä asetuksessa säädetyt toimenpiteet ovat tislattuja alkoholijuomia käsittelevän täytäntöönpanokomitean lausunnon mukaiset, ON ANTANUT TÄMÄN ASETUKSEN:

1 artikla

Asetuksen (ETY) N:o 1576/89 1 artiklan 4 kohdan f alakohdan 1 alakohdan a alakohtaa sovellettaessa rypäleiden puristusjäännöksestä tislaamalla valmistetun alkoholijuoman valmistuksessa sallitun puristusjäännökseen lisättävän pohjasakan määrä saa olla enintään 25 kilogrammaa 100 kilogrammassa käytettyä rypäleen puristusjäännöstä. Pohjasakasta peräisin olevan alkoholin määrä saa olla enintään 35 prosenttia lopputuotteen alkoholin kokonaismäärästä.

2 artikla

Asetuksen (ETY) N:o 1576/89 1 artiklan 4 kohdan g alakohtaa sovellettaessa hedelmien puristusjäännöksestä valmistettu alkoholi on tislattua alkoholijuomaa, joka on valmistettu, yksinomaan hedelmien, ei kuitenkaan rypäleiden, puristusjäännöksestä fermentoimalla ja tislaamalla niin, että alkoholipitoisuus on vähemmän kuin 86 tilavuusprosenttia. Uudelleentislaus samaan alkoholipitoisuuteen on sallittua.

Haihtuvien aineiden määrän on oltava vähintään 200 grammaa hehtolitrassa 100-tilavuusprosenttista alkoholia.

Metyylialkoholipitoisuus saa olla enintään 1 500 grammaa hehtolitrassa 100-tilavuusprosenttista alkoholia.

Kivihedelmien puristusjäännöksestä valmistetussa tislatussa alkoholijuomassa saa syaanivetyhappoa olla enintään 10 grammaa hehtolitrassa 100-tilavuusprosenttista alkoholia.

Myyntinimityksenä on oltava ”puristusjäännöksestä valmistettu alkoholijuoma”, jonka edellä on mainittava hedelmän nimi. Jos on käytetty usean eri hedelmän puristusjäännöstä, myyntinimityksenä on oltava ”hedelmien puristusjäännöksestä valmistettu alkoholijuoma”.

3 artikla

Asetuksen (ETY) N:o 1576/89 1 artiklan 4 kohdan i alakohdan 1 alakohdan d alakohtaa sovellettaessa hedelmän nimi voidaan korvata nimityksellä ”viina”, jota edeltää kyseisen hedelmän nimi, ainoastaan kun kyseessä ovat seuraavat hedelmät:

— mirabelle-luumu (Prunus domestica L. var. syriaca),

— luumu (Prunus domestica L.),

— väskynä (Prunus domestica L.),

— lännen mansikkapuun hedelmä (Arbutus unedo L.),

— Golden Delicious -omena.

Jos on olemassa vaara, että kuluttaja ei helposti ymmärrä jotain näistä nimityksistä, merkinnässä on oltava sana ”viina” mahdollisesti selityksellä täydennettynä.

4 artikla

Asetuksen (ETY) N:o 1576/89 1 artiklan 4 kohdan i alakohdan 2 alakohdassa tarkoitettuja tislattuja alkoholijuomia voidaan nimittää ”viinaksi”, jota edeltää hedelmän nimi, jos merkinnässä on myös sanat ”valmistettu maseroimalla ja tislaamalla”.

Edellinen kohta koskee tislattuja alkoholijuomia, jotka on valmistettu seuraavista hedelmistä:

— karhunvatukka (Rubus fruticosus L.),

— mansikka (Fragaria L.),

— mustikka (Vaccinium myrtillus L.),

— vadelma (Rubus idaeus L.),

— punaherukka (Ribes vulgare Lam.),

— oratuomenmarja (Prunus spinosa L.),

— pihlajanmarja (Sorbus domestica L.),

— orjanlaakerinmarja (Ilex cassine L.),

— tanskanpihlajanmarja (Sorbus torminalis L.),

— mustaseljanmarja (Sambucus nigra L.),

— koiranruusunmarja (Rosa canina L.),

— mustaherukka (Ribes nigrum L.).

▼M4

Ensimmäinen kohta koskee myös tuotteita, jotka on valmistettu Ranskan merentakaisilla alueilla ja merentakaisissa departementeissa seuraavista hedelmistä:

— banaani (Musa paradisiaca),

— passionhedelmä (Passiflora edulis),

— otaheiteomena (Spondias dulcis),

— mombinluumu (Spondias mombin).

▼B

5 artikla

Asetuksen (ETY) N:o 1576/89 1 artiklan 4 kohdan i alakohdan 1 alakohtaa sovellettaessa käytetyn hedelmän määrän on oltava vähintään viisi kilogrammaa 20 litrassa käytettyä 100-tilavuusprosenttista alkoholia.

▼M3

6 artikla

1. Asetuksen (ETY) N:o 1576/89 1 artiklan 4 kohdan i alakohdan 1 b alakohdan mukaisesti hedelmäviinojen metyylialkoholin enimmäispitoisuus nostetaan 1 500 grammaksi hehtolitrassa 100-tilavuusprosenttista alkoholia seuraavista hedelmistä peräisin olevien viinojen osalta:

— luumu (Prunus domestica L.),

— mirabelle-luumu (Prunus domestica L. var syriaca),

— väskynä (Prunus domestica L.),

— omena (Malus domestica Borkh.),

— päärynä (Pyrus communis L.).

▼M6

2. Hedelmäviinojen metyylialkoholin enimmäispitoisuudeksi vahvistetaan 1 kohdassa mainittujen hedelmien osalta

— 1 350 grammaa hehtolitrassa 100-tilavuusprosenttista alkoholia 1 päivästä tammikuuta 1998 — ja

— 1 200 grammaa hehtolitrassa 100-tilavuusprosenttista alkoholia 1 päivästä tammikuuta 2000, lukuun ottamatta Williams-lajin päärynöitä (Pyrus communis Williams).

▼M6

3. Edellä 1 kohdassa tarkoitettuja yhteisön tuotteita ja tuotuja, tapauksesta riippuen ennen 1 päivää tammikuuta 1998 tai ennen 1 päivää tammikuuta 2000, ennen näitä päivämääriä voimassa olevien metanolipitoisuuksia koskevien säännösten mukaisesti pullotettuja tuotteita voidaan pitää myyntiä, kaupan pitämistä ja vientiä varten varastojen loppumiseen asti.

▼M7

4. Asetuksen (ETY) N:o 1576/89 1 artiklan 4 kohdan i alakohdan 1 alakohdan b alakohdan mukaisesti punaisista ja mustista viinimarjoista (Ribes species), pihlajanmarjoista (Sorbus aucuparia) ja seljasta (Sambucus nigra) valmistetun tislatun hedelmäviinan metyylialkoholin enimmäispitoisuudeksi vahvistetaan 1 350 grammaa hehtolitrassa 100-tilavuusprosenttia alkoholia, ja vadelmista (Rubus idaeus L.) ja karhunvatukoista (Rubus fruticosus L.) valmistetun tislatun hedelmäviinan metyylialkoholin enimmäispitoisuudeksi vahvistetaan 1 200 grammaa hehtolitrassa 100-tilavuusprosenttista alkoholia.

5. Edellä 4 kohdassa tarkoitettu, ennen 31 päivää joulukuuta 1997 Itävallassa voimassa olevien metanolipitoisuutta koskevien säännösten mukaisesti Itävallassa valmistettu tislattu hedelmäviina, joka aiotaan myydä loppukuluttajalle, voidaan laskea liikkeelle ja viedä kunnes varastot ovat loppuneet.

▼B

7 artikla

Sovellettaessa asetuksen (ETY) N:o 1576/89 1 artiklan 4 kohdan r alakohdan 1 alakohtaa, liköörien sokeripitoisuuden vähimmäismäärä 100 grammaa litrassa alennetaan seuraavasti:

— 80 grammaa litrassa gentianliköörien osalta, jotka on valmistettu käyttämällä aromisena aineena yksinomaan gentiankasvia;

— 70 grammaa litrassa kirsikkaliköörien osalta, jotka sisältävät ainoastaan kirsikoista valmistettua etyylialkoholia.

▼M1

7 a artikla

Liitteessä esitetyt ilmaisut, jotka lisätään myyntinimityksiin, varataan liitteessä määritellyille tuotteille.

Tislattuja alkoholijuomia, jotka eivät täytä liitteessä määriteltyjä tuotevaatimuksia, ei saa nimittää siinä määriteltyihin tuotteisiin viittaavin ilmaisuin.

▼M2

7 b artikla

1 Asetuksen (ETY) N:o 1576/89 6 artiklan 1 kohdan toisen luetelmakohdan nojalla yleisnimen käyttö yhdistetyssä ilmaisussa on kielletty tislattujen alkoholijuomien esittelyssä, jollei alkoholi tuossa juomassa ole yksinomaan valmistettu siitä tislatusta alkoholijuomasta, johon yhdistetyssä ilmaisussa viitataan.

2 Tämän asetuksen voimaan tullessa vallinneen tilanteen mukaisesti voidaan kuitenkin ainoastaan seuraavia yhdistettyjä ilmaisuja käyttää esiteltäessä yhteisössä valmistettuja likööreitä:

luumubrandy,

appelsiinibrandy,

aprikoosibrandy,

kirsikkabrandy,

solbaerrommi, josta käytetään myös nimitystä mustaherukkarommi.

3 Edellä 2 kohdassa mainittujen liköörien merkinnöissä ja esittelyssä yhdistetyn ilmaisun on oltava merkinnässä yhdellä rivillä, yksivärisenä ja käyttäen yhtä kirjasintyyppiä, ja sanan ”likööri” on oltava sen välittömässä läheisyydessä vähintään yhtä suurin kirjaimin.

Jos alkoholi ei ole peräisin siitä tislatusta alkoholijuomasta, johon viitataan, sen alkuperä on osoitettava merkinnässä samassa näkökentässä kuin yhdistetty ilmaisu. Tämä viittaus on ilmaistava joko maatalousperäisen alkoholin tyyppiä koskevalla maininnalla tai maininnalla ”maatalousperäinen alkoholi”, joita kussakin tapauksessa edeltää joko sana ”valmistettu” tai sanat ”valmistettu käyttäen”.

▼M4

7 c artikla

Kun jokin asetuksen (ETY) N:o 1576/89 9 artiklassa luetelluista tislatuista alkoholijuomista sekoitetaan:

— yhteen tai useampaan niistä tislatuista alkoholijuomista, jotka on määritelty tai joita ei ole määritelty asetuksen (ETY) N:o 1576/89 1 artiklan 4 kohdassa, — ja/tai

— yhteen tai useampaan maatalousperäiseen tisleeseen,

myyntinimitystä ”alkoholi” tai ”tislattu alkoholijuoma” on käytettävä merkinnöissä ilman muita laatua koskevia mainintoja ja se on merkittävä näkyvään kohtaan helposti havaittavalla ja luettavalla tavalla.

Ensimmäistä kohtaa ei sovelleta tällaisesta sekoituksesta saadun tuotteen kuvaukseen ja esittelyyn, jos kyseinen tuote vastaa yhtä asetuksen (ETY) N:o 1576/89 1 artiklan 4 kohdassa säädetyistä määritelmistä ja jollei 7 b artiklasta muuta johdu.

Edellä tarkoitetuista sekoituksista saatujen tuotteiden merkinnöissä ja esittelyssä voidaan viitata yksinomaan jompaankumpaan asetuksen (ETY) N:o 1576/89 1 artiklan 4 kohdan yleisnimistä ja sen on oltava myyntinimityksen ulkopuolella mutta sen kanssa samassa kentässä olevassa kaikki alkoholiainesosat sisältävässä luettelossa, jossa on ilmoitettu kunkin tällaisen ainesosan osuus sekoituksessa, ja jota edeltää maininta ”sekoittamalla saatu alkoholi”, sanotun kuitenkaan rajoittamatta tislattujen alkoholijuomien ainesosien merkintää neuvoston direktiivin 79/112/ETY ( 3 ) mukaisesti. Kokonaisuus on esitettävä myyntinimityksen kirjainten kanssa yhdenmukaisin ja samantyyppisin ja -värisin kirjaimin. Niiden koko voi kuitenkin olla enintään puolet myyntinimityksen kirjainten koosta.

Kunkin alkoholiainesosan osuus on yhtä kuin kyseisen ainesosan puhtaan alkoholin tilavuuden osuus sekoituksen puhtaan alkoholin kokonaistilavuudesta. Se ilmaistaan tilavuusprosentteina käytettyjen tilavuuksien määrien mukaisessa alenevassa järjestyksessä.

▼B

8 artikla

Tämä asetus tulee voimaan 1 päivänä toukokuuta 1990.

Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.

▼M1

LIITE

1. ”Vruchtenjenever” tai ”Jenever met vruchten”: likööri tai muu tislattu alkoholijuoma, — joka on valmistettu maustamalla ”jenever” hedelmillä, kasveilla tai näiden osilla tai lisäämällä hedelmämehua, hedelmästä tai kasveista uutetun aromiaineen väkevöityä tislettä, tai muita tisleitä, — jota voidaan lisäksi maustaa luontaisilla tai luontaisen kaltaisilla aromiaineilla, — jota voidaan makeuttaa, — jolla on kyseisen hedelmän aistivaraiset ominaispiirteet, — jonka alkoholipitoisuus on vähintään 20 tilavuusprosenttia. Kyseessä olevan hedelmän nimi voidaan korvata ilmaisulla ”vruchten”.

2. ”Berenburg” tai ”Beerenburg”: tislattu alkoholijuoma, — joka valmistetaan käyttäen maatalousperäistä etyylialkoholia, — joka on valmistettu maseroimalla hedelmiä tai kasveja ja/tai näiden osia, — jonka ominainen aromi on peräisin gentianjuuren (Gentiana lutea L.), katajanmarjan (Juniperus communis L.) ja laakerinlehden (Laurus nobilis L.) tisleestä, — jonka väri vaihtelee vaaleasta tummanruskeaan, — jota voidaan makeuttaa enintään määrällä, joka vastaa 20 grammaa inverttisokeria litrassa, — jonka alkoholipitoisuus on vähintään 30 tilavuusprosenttia.

3. ”Guignolet”: likööri, joka valmistetaan maseroimalla kirsikoita maatalousperäisessä etyylialkoholissa.

4. ”Punch au rhum”: likööri, jonka alkoholipitoisuus on aikaansaatu yksinomaan rommilla.

5. ”Pastis de Marseille”: pastis, joka sisältää anetolia 2 grammaa litrassa ja jonka alkoholipitoisuus on 45 tilavuusprosenttia.

6. ”Sloe gin”: likööri, joka valmistetaan maseroimalla mustaseljaa ginissä ja johon mahdollisesti on lisätty mustaseljamehua, — valmistetaan käyttämällä ainoastaan luontaisia aromiaineita, — jonka alkoholipitoisuus on vähintään 25 tilavuusprosenttia.

7. ”Topinambur”: tislattu alkoholijuoma, joka valmistetaan ainoastaan Jerusalemin artisokkamukuloita (Heliantbus tuberosus L.) fermentoimalla ja jonka alkoholipitoisuus on vähintään 38 tilavuusprosenttia.

8. ”Hefebrand”: tislattu alkoholijuoma, joka valmistetaan viinin valmistuksessa tai hedelmien fermentoinnissa syntyvästä pohjasakasta ja jonka alkoholipitoisuus on vähintään 38 tilavuusprosenttia. Ilmaisua ”Hefebrand” voidaan täydentää käytetyn perusaineen nimellä.

9. ”Sambuca”: väritön aniksen siemenellä maustettu likööri, — joka sisältää aniksen (Pimpinella anisum L.) ja/tai tähtianiksen (Illicium verum L.) ja muun aromisen yrtin tisleitä, — jonka alkoholipitoisuus on vähintään 38 tilavuusprosenttia, — jonka sokeripitoisuus vastaa vähintään 350 grammaa inverttisokeria litrassa, — jonka luontaisen anetolin pitoisuus on vähintään 1 gramma, mutta enintään 2 grammaa litrassa.

10. ”Mistrà”: väritön likööri, joka on maustettu aniksen siemenillä tai luontaisella anetolilla, — jonka luontaisen anetolin pitoisuus on vähintään 1 gramma ja enintään 2 grammaa litrassa, — joka voi sisältää myös aromisten yrttien tislettä, — jonka alkoholipitoisuus on vähintään 40 tilavuusprosenttia ja enintään 47 tilavuusprosenttia, — joka ei sisällä lisättyä sokeria.

11. ”Maraschino” tai ”Marrasquino”: väritön likööri, jonka aromi on saatu aikaan pääasiassa imeläkirsikan tisleellä tai imeläkirsikkaa tai kirsikan osia alkoholissa maseroimalla valmistetun tuotteen tisleellä, — jonka alkoholipitoisuus on vähintään 24 tilavuusprosenttia, — jonka sokeripitoisuus vastaa vähintään 250 grammaa inverttisokeria litrassa.

12. ”Nocino”: likööri, jonka aromi on pääasiassa saatu aikaan maseroimalla ja/tai tislaamalla kokonaisia vihreitä saksanpähkinän sydämiä (Jugians regia L.), — jonka alkoholipitoisuus on vähintään 30 tilavuusprosenttia, — jonka sokeripitoisuus vastaa vähintään 100 grammaa inverttisokeria litrassa.

▼M8

”Bierbrand” tai ”Eau-de-vie de bière:” tislattu alkoholijuoma,

— joka on saatu yksinomaan tislaamalla suoraan tuoreesta oluesta, jonka alkoholipitoisuus on alle 86 tilavuusprosenttia, siten, että saadun tisleen aistinvaraiset ominaispiirteet vastaavat oluelle vahvistettuja ominaisuuksia,

— jonka alkoholipitoisuus on vähintään 38 tilavuusprosenttia, jotta se voidaan toimittaa nautittavaksi yhteisöön.

( 1 ) EYVL N:o L 160, 12.6.1989, s. 1

( 2 ) EYVL N:o L 365, 15.12.1989, s. 48

( 3 ) EYVL N:o L 33, 8.2.1979, s. 1.